Στο στόχαστρο της ΑΑ∆Ε όσοι χρησιµοποιούν το γνωστό µέσο κοινωνικής δικτύωσης για προώθηση προϊόντων χωρίς να δηλώνουν το εισόδηµα

Στο στόχαστρο των ελεγκτικών υπηρεσιών της Ανεξάρτητης Αρχής ∆ηµοσίων Εσόδων έχουν πιαστεί δεκάδες διάσηµοι του καλλιτεχνικού χώρου, της showbiz, και πρωταγωνιστές της νυχτερινής ζωής, οι οποίοι πραγµατοποιούν έµµεση διαφήµιση προϊόντων και υπηρεσιών χωρίς να δηλώνουν το σχετικό εισόδηµα στη φορολογική τους δήλωση.

Σύµφωνα µε αποκλειστικές πληροφορίες της «Ηµερησίας» οι ελεγκτικές υπηρεσίες έχουν ήδη καταρτίσει λίστα επωνύµων που έχουν εντοπιστεί να εφαρµόζουν τη συγκεκριµένη πρακτική και σύντοµα πρόκειται να προχωρήσουν σε κλήσεις για την παροχή διευκρινίσεων και ελέγχων. Το φαινόµενο, όπως σηµειώνουν οι ίδιες πηγές, έχει πάρει τη µορφή χιονοστιβάδας στα µέσα κοινωνικής δικτύωσης, µε τα σχετικά εισοδήµατα κατά κανόνα να κινούνται κάτω από το ραντάρ των ελεγκτικών υπηρεσιών της Εφορίας.

Η πρακτική είναι πολύ εύκολη και συνηθισµένη και περιγράφεται από ελεγκτές που την έχουν καταγράψει στο πλαίσιο του αρχικού σταδίου του φορολογικού ελέγχου. Ο διάσηµος ή η διάσηµη έχει χιλιάδες ακόλουθους ή φίλους στο µέσο κοινωνικής δικτύωσης. Με δεδοµένο ότι πολλοί καταναλωτές παρακολουθούν τις αναρτήσεις του, η προβολή αυτή χρησιµοποιείται για την εµπορική προώθηση προϊόντων και υπηρεσιών και µάλιστα µε το αζηµίωτο.

Οι ίδιοι οι προβαλλόµενοι στα µέσα κοινωνικής δικτύωσης προσεγγίζουν επιχειρήσεις καταναλωτικών προϊόντων είτε προσεγγίζονται από αυτούς και συµφωνούν για την επιχειρηµατική συνεργασία τους. Οι επώνυµοι φωτογραφίζονται στο µέσο κοινωνικής δικτύωσης, για παράδειγµα, µε τα ρούχα ή τα παπούτσια της εταιρείας µε την οποία έχουν έρθει σε συµφωνία.

Στη φωτογραφία έχουν προστεθεί ειδικά χαρακτηριστικά έτσι ώστε, όταν ο ακόλουθος τοποθετήσει τον ηλεκτρονικό δείκτη (cursor) πάνω στο ρούχο ή το παπούτσι, να του δείχνει το όνοµα της εταιρείας. Μάλιστα, εφόσον κάνει κλικ στον σχετικό σύνδεσµο, τότε µεταφέρεται στον ιστότοπο ή τον λογαριασµό που διατηρεί η εταιρεία στο µέσο κοινωνικής δικτύωσης.

Τι προβάλλεται

Οι ελεγκτές που έχουν κάνει την αρχική έρευνα έχουν διαπιστώσει ότι στα µέσα κοινωνικής δικτύωσης δεν διαφηµίζονται µόνο ρούχα και παπούτσια. Εχουν εντοπίσει ότι διαφηµίζoνται έµµεσα υπηρεσίες κοµµωτικής, ταξιδιωτικά γραφεία, είδη διατροφής (π.χ. γιαούρτια), πλαστικοί χειρουργοί, κέντρα αδυνατίσµατος ή ακόµη και δερµατολογικά κέντρα που πραγµατοποιούν θεραπείες βελτίωσης προσώπου (botox κ.λπ.).

Οι ελεγκτές, αφού κατέγραψαν τη λίστα των επωνύµων που κάνουν χρήση της συγκεκριµένης διαφηµιστικής πρακτικής, ανέτρεξαν στις φορολογικές τους δηλώσεις προκειµένου να διαπιστώσουν αν το εισόδηµα από την προώθηση προϊόντων έχει δηλωθεί. Στη συντριπτική πλειονότητα των περιπτώσεων διαπίστωσαν ότι δεν έχουν δηλωθεί πρόσθετα εισοδήµατα από την παροχή διαφηµιστικών υπηρεσιών.

Σε ορισµένες περιπτώσεις διαπίστωσαν ότι οι επώνυµοι είχαν συστήσει επιχειρήσεις και ότι ο έλεγχος θα πρέπει να επεκταθεί στο επίπεδο της επιχείρησης για να διαπιστωθεί αν έχει εκδοθεί το σχετικό τιµολόγιο. «Θεωρούν ότι οι πιθανότητες να εντοπιστούν από τις φορολογικές Αρχές είναι πολύ λίγες» λένε πηγές της φορολογικής διοίκησης. «Αυτό όµως δεν ισχύει, καθώς ο έλεγχος για το αν δηλώνουν το σχετικό εισόδηµα είναι εύκολος».

Στην ουσία, όπως εξηγούν στελέχη της φορολογικής διοίκησης, η παροχή διαφηµιστικών υπηρεσιών µε αυτόν τον τρόπο αποτελεί άσκηση επιχειρηµατικής δραστηριότητας και απαιτεί είτε την υποβολή δήλωσης έναρξης εργασιών στην Εφορία είτε την είσπραξη της αµοιβής µε τον λεγόµενο τίτλο κτήσης (πρώην απόδειξη δαπάνης) και τη δήλωση του σχετικού εισοδήµατος στην ετήσια φορολογική δήλωση του φορολογούµενου.

Από τις ελεγκτικές Αρχές σηµειώνουν ότι από την πλευρά των ελεγχοµένων αναµένουν να διατυπωθεί το επιχείρηµα ότι δεν πρόκειται για απόκρυψη εισοδήµατος, καθώς ανταλλάσσουν τη δηµοσιότητα και την επιρροή που έχουν στους καταναλωτές µε τη λήψη χωρίς χρηµατοοικονοµικό κόστος για τους ίδιους υπηρεσιών και προϊόντων από τις διαφηµιζόµενες εταιρείες.

Απαντούν, όµως, πως αυτό το επιχείρηµα δεν αντέχει κριτικής κατά τον φορολογικό έλεγχο. Οι λόγοι είναι ότι δεν πρόκειται για µια πρακτική που ασκείται περιστασιακά, αλλά τακτικά, ενώ τονίζουν ότι και η άνευ χρηµατικού ανταλλάγµατος λήψη υπηρεσιών και προϊόντων αποτελεί απλώς αµοιβή µε παροχή σε είδος και αποτελεί εισόδηµα.

Στους φορολογούµενους που θα σταλεί εντολή φορολογικού ελέγχου θα εκδοθεί πρόσκληση µε την οποία θα καλούνται να προσκοµίσουν στο ελεγκτικό κέντρο αποδεικτικά του εισοδήµατος που έχουν από τη σχετική διαφηµιστική δραστηριότητα καθώς και τις σχετικές συµβάσεις. Στη συνέχεια θα διενεργηθεί έλεγχος για να διαπιστωθεί αν δηλώνονται τα σχετικά εισοδήµατα.

Επιπλέον ο φορολογικός έλεγχος θα επεκταθεί και στις επιχειρήσεις οι οποίες εµφανίζονται να κάνουν χρήση αυτής της πρακτικής, προκειµένου να διαπιστωθεί αν εκδίδουν τα σχετικά παραστατικά. Με την ολοκλήρωση του φορολογικού ελέγχου θα επιβληθούν πρόσθετοι φόροι και τόκοι.